open-index/open-wikipedia-markdown huggingface dataset:
Séissel

Eng **Séissel** oder **Séissen** (lokal Varianten: *Sinz*, *Sinzel*, Éislek: *Säässel*, nërdlecht Éislek: *Säässen*) ass e Geschier fir Gras a Fruucht ze méien. Se besteet aus dem Wuerf (Still) mam Grëff, dem Blat an dem Ham (rechtwénkelegen Zap, mat deem d'Blat mam Still verbonnen ass).

Fir d'Séissel ze schläifen hat de Méiert e Schläifsteen an engem mat Waasser gefëllte Kächer an der Säit un engem Rimm hänken.

Dacks huet de Méiert, wann d'Séissel beim Méien ze stompeg gi war oder Kräck am Blat waren (wann se „den Dadder huet“), Material vum Blat misse verdënnen, fir se erëm besser kënnen ze schläifen. Dofir hat hien en ofgerënnten Hummer an e stole Stack deen an de Buedem geschloe gouf an op deem dann d'Séissel *gedengelt* gouf, dat heescht et gouf duerch hummeren e klenge manuelle kale Walzvirgank gemaach bei deem d'Material hanner der Schneid méi dënn gemaach gouf.

D'Séissel ass och de Symbol vum Doud. Den Doud gëtt dacks als „de Mann mat der Séissel“ duergestallt.

## Zorten (Auswiel)

### Heedséissel
D*'Heedséissel* ass eng Séissel mat engem kuerze Blat, fir Heedstréi ze méien.

### Flaus
Eng *Flaus* ass eng Séissel mat enger Aart hëlzene Reech mat liicht gebéiten a laangen Zänn fir d'Fruucht ze méien.

Am Oste vu Lëtzebuerg ass gemenkerhand de Begrëff „Flaus“ (lokal och *Féitsch*, *Fitsch*) gebraucht ginn, iwwerdeems am Westen éischter vum „Karbock“ (*Kuarrebock*, *Korbock*) rieds goung.

## Biller

Werdegang einer Sense.JPG|Wéi eng Séissel entsteet
Séisselbauer.jpg|Beim Méie mat der Séissel koum de Bauer fréier schéin un d'Schweessen
Honing stone in sheath.jpg|E Schläifsteen am Kächer


## Kuckt och
* Séchel

## Um Spaweck
Amboss

En **Amboss**, aus dem Alhéichdäitschen "géint dat ee schléit", ass eng Ënnerlag aus Stol fir Eisemetaller kënnen ze beaarbechten. E steet normalereweis op engem Holzstack fir d'Vibratiounen opzefänken.

## Um Spaweck
Stëmmschlëssel

E **Stëmmschlëssel** ass e Schlëssel fir Säiteninstrumenter wéi Pianoen, Fligelen, Cembaloen, Harfen oder Zitheren ze stëmmen.
Klouschter Sankt Jousef Landshut

D**'Klouschter Sankt Jousef Landshut** ass e Klouschter vun den Ursulinen zu Landshut a Bayern.

D'Klouschter gehéiert zu der Diözees München a Freising.
Klouschter Maria Loreto Landshut

D**'Klouschter Maria Loreto Landshut** ass e fréiert Klouschter vu Kapuzinerinnen a méi spéit vun de Franziskaner zu Landshut a Bayern an der Diözees Regensburg. D'Klouschterkierch gëtt hautdesdaags vun der Rumänesch-orthodoxer Kierch benotzt.
Klouschter Seligenthal (Landshut)

D**'Klouschter Seligenthal** ass eng Abtei vun den Zisterzienserinnen an d'Plaz, wou d'Wittelsbacher begruewe sinn, zu Landshut a Bayern an der Diözees Regensburg.

## Um Spaweck
Atomprogramm vum Iran

Mam **Atomprogramm vum Iran** gouf schonn 1959 ugefaangen. Duerch d'Islamesch Revolutioun an den Éischte Golfkrich goufen d'Aarbechten ënnerbrach. De 4. September 2011 ass zu Buschehr deen éischte Kärreakter fir d'Energieversuergung un d'Netz gaangen – et existéieren donieft awer nach e puer Fuerschungsreakteren. Dem Iran gëtt zanter kuerzer Zäit virgeworf, d'Entwécklung vun Atomwaffen unzestriewen, wat allerdéngs vun iranescher Säit zeréckgewise gëtt; et gëtt betount, d'Atomenergie nëmme fir friddlech Zwecker auszenotzen. An de Medie gëtt op d'Ausernanersetzunge wéinst den ongekläerten Ziler, déi den Iran mat sengem Atomprogramm verfollegt, dacks mam Ausdrock **Atomsträit mam Iran** agaangen.

## Geschicht
Obwuel den Iran dat Land ass mat de weltwäit zweetgréisste Reserven u fossillen Energiequellen ass (Äerdueleg an Äerdgas zesummegeholl), gouf schonn an de 60er Joren iwwer hir begrenzt Quantitéit nogeduecht. Den deemolege Schah Mohammad Rezah Pahlavi selwer koum zur Conclusioun, datt Äerdueleg ze kostbar wier, fir e fir d'Energiegewënnung ze verbrennen.
Rouerschlëssel

E **Rouerschlëssel** ass en Handwierksgeschier fir Réier 
a Fittings mat ronnem Kierper ze dréinen.

An de Vereenegte Staate gëtt en dacks *Stillson-Schlëssel* (Stillson® wrench) genannt, well den Daniel C. Stillson den 12. Oktober 1869 vum U.S. Patent Office e Patent drop krut.

De Rouerschlëssel soll net mat enger Rouerzaang verwiesselt ginn.

## Um Spaweck
Séchel

Eng **Séchel** ass e klengt Handwierksgeschier fir ze méien.

Si huet ee kuerze Still an ee staark no banne gekrëmmt Blat.

D'Séchel ass eent vun den eelste Geschierer aus der Landwirtschaft.

Dem réimeschen Historiker Tacitus no hätte keltesch Druide gëlle Séchele fir hir Rituale benotzt.

Um Fändel an um Wope vun der aler Sowjetunioun war nieft engem Hummer och eng Séchel als Symbol fir d'Baueren am "Aarbechter- a Bauerestaat".

## Kuckt och
* Séissel

## Um Spaweck
Rouerzaang

Eng **Rouerzaang** ass eng speziell Zaang fir u Réier ze schaffen. Dat ëmfaasst och Muffen a ronn Iwwerworfmudderen.

Den Nodeel vis-à-vis vun de Rouerschlëssele besteeet doran, datt bei de Rouerzaangen e groussen Deel vun der Energie an d'Zesummepëtze vun den Zaangestaange geet.

## Um Spaweck
Molette (Handwierksgeschier)

Eng **Molette** (vum franséischen Numm *clé à molette*) ass e Schrauweschlëssel, bei deem een d'Distanz tëscht de Bake verstelle kann. Op déi Manéier ka se fir méi grouss a méi kleng Muddere benotzt ginn.

Dacks gëtt s'och nach fälschlecherweis *[[Englänner (Handwierksgeschier)|Englänner]]* genannt, well se bal d'selwecht funktionéiert.

## Um Spaweck
Lumières

Mat **Lumières** bezeechent een:

* en Zäitalter an der westlecher Philosophie, och Opklärung genannt: Zäitalter vun de Lumières;
* eng franséisch Gemeng: Lumières (Vaucluse).
Geschier

Den Ausdrock **Geschier** huet e puer Bedeitungen:
* e Sammelbegrëff fir Behälter aus Parzeläin (Telleren an Tasen) an anert Material, déi fir ze Kachen a fir d'Iesse gebraucht ginn: kuckt Kichegeschier
* e Sammelbegrëff fir Läffelen, Forschetten a Messeren: kuckt Läffelsgeschier
* e Sammelbegrëff fir Tournevissen, Buermaschinnen, Schrauweschlësselen an Aneres, mat deem an engem Atelier hantéiert gëtt: kuckt Handwierksgeschier
* d'Rimmen mat deenen e Päerd virun e Won oder eng Kutsch gespaant gëtt: kuckt Päerdsgeschier
* d'Aktivitéit, wann e Mënsch verhéiert gëtt ("e gouf an d'Geschier geholl"): kuckt Verhéier
* e pejorativen Ausdrock fir Persounen ("frecht Geschier"): kuckt Persoun
* en Euphemismus fir "Geschlechtsdeeler": kuckt Geschlechtsorganer
* "Nuetsgeschier": kuckt Pottschamb
* alles, dat néideg ass, fir de Baart ze maachen: kuckt Baartgeschier
* alles, dat gebraucht gëtt fir ze Fëschen: kuckt Fëschgeschier
Schalbech

D**'Schalbech** ass e Waasserlaf am Éislek an eng Niewebaach vun der Schlirbech.

Si entspréngt op 410 Meter (NG-L), am Lieu-dit "vir Eischbruch" südlech vun der Nacher Strooss.

Si ass ~ 2&nbsp;km laang a fléisst a süd-westlecher Richtung.

Op 319 Meter iwwer NN leeft si zu Bidscht an d'Schlirbech.

Niewebaach: Fluesbech.

## Kuckt och
Delmeschbaach

D**'Delmeschbaach** ass e Waasserlaf am Éislek an eng Niewebaach vun der Schlirbech.

Si entsteet op enger Héicht vu 402 m aus dem Zesummefloss vun 2 Grief, wouvun den ee seng Quell op enger Héicht vu 434 Meter, um Flouer *Scheiwiss*, ee km nord-westlech vu Géisdref huet an den aneren nach eng 300 m weider nërdlech op enger Héicht vu 437 m an der *Engsendelltchen* huet.

Si ass ~ 1,540&nbsp;km laang a fléisst a westlecher Richtung.

Op enger Héicht vun 305 Meter leeft se, 1,5&nbsp;km südlech vu Bidscht, an d'Schlirbech.

## Kuckt och
Méineschbaach

D**'Méineschbaach** ass e Waasserlaf am Éislek an eng Niewebaach vun der Dirbaach.

Si entspréngt op enger Héicht vu 414 Meter zu Kauneref.

Si ass ~ 1,950&nbsp;km laang a fléisst an ëstlecher Richtung.

Op enger Héicht vun 339 Meter leeft se bei der Përmesknupp an d'Dirbaach.

## Kuckt och
Fluesbech

D**'Fluesbech** ass e Waasserlaf am Éislek an eng Niewebaach vun der Schalbech.

Si entspréngt op 444 Meter (NG-L) op der Nacher Strooss.

Si ass ~ 1,060 Km laang a fléisst a süd-westlecher Richtung.

Op 354 Meter iwwer NN leeft si an d'Schalbech.

## Kuckt och
Lëscht vu Kazerassen

D**'Kazenzuucht** huet eng ganz Rei vu Rassen aus der Hauskaz erausgeziicht. Deelweis goufen och Wëllkatzen an déi zam Kaz agekräizt. Heiraus hu sech Rasse wéi Bengalen, Savannah oder Pixiebob erginn. E puer Rasse sinn ouni mënschlech Awierkung duerch eng spontan Genmutatioun entstanen, wéi d'Manx-Kaz, verschidde Rexkazen oder d'Sphinx. De Mënsch huet hei "nëmmen" de Gendefekt zur Rass gemaach a stabiliséiert. Anerefalls hätten dës Rassen héchstwahrscheinlech ni bestanen (woubäi d'Manx hei e Beispill dofir gëtt, datt och e Letalfeeler de Bestand an enger Rass ouni mënschlech Awierkung net onbedingt gefährde muss).

## Kazerassen
### Kazen ouni Hoer
* Peterbald
* Sphynx

### Kuerzhoerkazen
* Abessinier
* Egyptesch Mau
* American Bobtail Shorthair
* American Curl Shorthair
* American Shorthair
* American Wirehair
* Bengal
* Bombay
* Bristol
* Brittesch Kuerzhoer
* Burma
* California Spangled
* Chartreux
* Chausie
* Chinese Harlequin
* Copper (eigentlech eng Tonkanes)
* Cornish Rex
* Devon Rex
* Europäesch Kuerzhoer
* Exotesch Kurzhoerkatz
* German Rex
* Havana (Abart vun OKH)
* Japanese Bobtail Shorthair
* Kanaani
* Kartäuser (Ass den däitsche gebräichlechen Numm vun der Rass Chartreux)
* Korat
* La Perm Shorthair
* Manx
* Munchkin Shorthair
* Ocicat
* Orientalesch Kuerzhoer (OKH)
* Pixiebob Shorthair
* Russesch Blo
* Russesch Wäiss
* Russesch Schwaarz
* Safari
* Savannah
* Serengeti
* Siam
* Singapura
* Selkirk Rex Shorthair
* Snowshoe
* Sokoke
* Thai
* Tonkanes
* Toyger
* Vienna Woods (=American Shorthair in chocolate-silver)

### Halleflaanghoerkatzen
* American Bobtail Longhair
* American Curl Longhair
* Balines (och Orientalesch Laanghoer)
* Birma (och Helleg Birma)
* Bohemian Rex
* Chantilly (Kaz)
* Cymric (Manx Laanghoer)
* Javanese (Siam Langhaar)
* Japanese Bobtail Longhair
* La Perm Longhair
* Maine Coon
* Munchkin Longhair
* Nebelung (Russesch Blo Laanghoer)
* Norwegesch Bëschkaz
* Ojos Azules
* Pixiebob Longhair
* Ragdoll
* Ragamuffin 
* Sibiresch Kaz
* Selkirk Rex Longhair
* Somali (déi laanghoereg Abbesinier)
* Tiffany
* Tierkesch Angora
* Tierkesch Van
* York Chocolate

### Laanghoer
* Perser

### Hybridrassen
An der Lëscht uewe sinn e puer Hybridrassen opgelëscht. Well déi meescht vun dësen Hybridrassen an Amerika „geziicht“ goufen, muss meeschtens fir „Hauskaz“ eigentlech „American Shorthair“ stoen. Hir Originne gesinn sou aus:

* Bengal: wëll Bengalkaz (Prionailurus bengalensis) x Abbessinier an American Shorthair
* Bristol: Laangschwanzkatz (Leopardus wiedii) x Hauskaz
* Chausie: Rouerkaz (Felis chaus) x Hauskaz
* Kanaani: Falbkaz (Felis silvestris lybica) x Hauskaz
* Pixie Bob: Routluchs (Lynx rufus) x Hauskaz
* Safari: Klengfleckkaz (Oncifelis geoffroyi) x Hauskaz a Bengal

## Fir ze liesen

## Um Spaweck
* Ziichtungsstandarde vun der TICA op Englesch
* Iwwer d'Kazerassen op Däitsch
Palbich

D**'Palbich** ass eng kleng Baach am Éislek an eng Niewebaach vun der Schlirbech.

Si entspréngt op enger Héicht vu 458 Meter, um Flouer *Pareburen* süd-westlech vu Rulljen.

Si ass ~ 1,850 Km laang a fléisst a süd-ëstlecher Richtung.

Op enger Héicht vun 336 m leeft se bei Bidscht an d'Schlirbech.

## Kuckt och
Treatise of Human Nature

***A Treatise of Human Nature*** ass e Buch vum schottesche Philosoph David Hume, wat 1739-40 publizéiert ginn ass.

## Um Spaweck
Perserkaz

D**'Perserkaz** gehéiert zu den eelsten a populäerste Kazerassen. Perserkazen deele sech mat exotesche Kuerzhoerkazen a Colourpoints e gemeinsame Standard. Ënnerscheeder weise se nëmmen an der Pelz-*Längt*, -*Textur* an an der -*Faarf*.

## Ursprong
Éischt Opzeechnungen iwwer d'Perserkaz si géint 1520 datéiert. De geneeën Urspronk vun der Rass ass onkloer. Méiglecherweis staamt se vun Angorakazen aus der Tierkei of, an déi aner laanghoereg Rassen aus dem deemolege Persien (haut Iran), Afghanistan, Burma, China etc. agekräizt goufen. D'Kinnigin Victoria an aner Membere vum englesche Kinnekshaus haten eng Virléift fir blo Perserkazen an hunn domat d'Popularitéit vun där Rass gesteigert. Déi meescht Perserkazen, déi 1871 op der éischter Kazenausstellung an England gewise goufen, ware schwaarz, blo oder waiss. Blo a schwaarz Perserkazen hunn zunächst als besonnesch wäertvoll gegollt. 1901 gouf d*'Blue Persian Cat Society* gegrënnt a kuerz drop den éischte Standard fir Perserkazen erstallt. Haaptsaach war heibäi e gläichméissegt, dicht Fell an enger unis Faarf.

## Kuerzbeschreiwung
D'Perserkaz ass grouss bis mëttelgrouss. Si huet e ronne Kapp, mat klengen, wäit ausernanergesaaten Ouren (Ourespëtze si ronn), grouss oppen a ronn Aen an eng kuerz Nues. D'Aefaarf variéiert jee no Pelzfaarf tëscht orange/kofferfaarf, blo a smaragdgréng. Hir Bee si kuerz, kräfteg a si huet déck Patten, de Schwanz ass zimmlech kuerz, awer staark behoert (puschelege Schwanz). De Pelz ass laang, dicht, seideg a mat vill Ënnerwoll. Si muss wärend dem Pelzwiessel (Fréijoer an Hierscht) reegelméisseg, am beschten all Dag gekämmt a gebiischt ginn, fir Verfilzungen z'evitéieren. Opgrond vun hirem dichte Pelz an der domat verbonnener néideger Pfleg ass d'Perserkaz fir d'Wunnéngshalung prédestinéiert. Vum Charakter ass d'Perserkaz eng roueg an ausgeglache Perséinlechkeet, déi awer och geneesou wéi aner Kazen ausgeloosse spillt a schmuust.

## Kuckt och
* Lëscht vu Kazerassen

## Fir ze liesen
* Ulrike Müller: *Perserkatzen*, Gräfe & Unzer, 1999
* Carola Ruff: *Perserkatzen. Kauf, Haltung, Pflege*. Neumann-Neudamm, 1995

## Um Spaweck
Giustino (Vivaldi)

** Il Giustino** ass eng Oper vum Antonio Vivaldi an dräi Akten aus dem Joer 1724.

D'Première war 1724 am Teatro Capranica zu Roum.

## Touneditiounen
* Den Esteban Velardi dirigéiert den *Alessandro Stradella Consort* op enger CD vun 2001 op Bongiovanni. Et sangen: Manuela Custer, Silvia Bossa, Linda Campanella ..
* Den Alan Curtis dirigéiert de *Complesso Barocco* op engem Enregistrement vun 2001 op Virgin Classics, dat 2002 erauskoum. Et sangen: Marina Comparato, Dominique Labelle a.a.
Giustino

**Giustino** (Il Giustinio) ass e Begrëff mat e puer Bedeitungen:
*eng Oper vum Georg Friedrich Händel: kuckt Giustino (Händel)
*eng Oper vum Antonio Vivaldi: kuckt Giustino (Vivaldi)
Michael Jackson

De **Michael Joseph Jackson**, gebuer den 29. August 1958 zu Gary, Indiana, a gestuerwen de 25. Juni 2009 zu Los Angeles, Kalifornien, war en US-amerikanesche Komponist, Sänger, Dänzer, Choreograph, Lidderschreiwer, Museker, Entertainer a Filmschauspiller.

Hie war zanter 1969 als Kënschtler aktiv an huet weltwäit iwwer 300 Millioune Placken, Kassetten an CDe verkaaft.

Seng Musek gehéiert an d'Kategorie R&B, Pop a Pop-Rock. Si gouf publizéiert bei Motown Records (1969-1976), Epic Records (1976-2006) an Two Seas Records (2006).

Wärend dem zweeten Deel vu senger *HIStory* Welt-Tournée ass de Michael Jackson och zu Lëtzebuerg opgetrueden. Bal 40.000 Leit sinn hien den 22. Juni 1997 op Beetebuerg um Krakelshaff kucke gaangen.

Hien ass de 7. vun sengen 9 Bridder. Seng Karriär huet scho mat 11 Joer ugefaange mat senge Bridder an enger Band den Jackson Five. 1971 huet hien eng solo Karriär ugefaangen, ass awer trotzdeem nach Member an der Band bliwwen. Säi Spëtznumm war "The king of pop".

Déi mescht verkaaft Albume vum Michael Jackson waren: "Off the Wall" the Wall (1979), Thriller (1982), Bad (1987), Dangerous (1991) an History (1995).

Ufank 1980 war de Michael Jackson ee Virbild vun der Musek. De Moonwalk ass säi Markenzeechen. Seng Musek a säi Stil hu ganz vill aner Museker inspiréiert. Am Laf vun senger Karriär huet hie vill Rekorder an der Museksindustrie gebrach an huet am Ganze 750 Milliounen Albumen verkaaft.
"Thriller" gouf tëscht 65 an 108 Milliounemol verkaaft. Hien huet déi meescht Präisser kritt, wéi soss keen anere Museker.
2000 gouf de Michael Jackson fir de World Music Awards nominéiert.

Hie war 2-mol bestuet an huet 3 Kanner. Ausserdeem huet hien nach Piano, Percussion a Gittar gespillt. Seng Eltere waren den Joseph Jackson an d'Katherine Jackson. Säi Papp war selwer och Sänger, hie war ganz streng mat de Kanner, hien huet hinne verbueden owes erauszegoe well keng Sécherheet op de Stroosse war.

Den Zwillingsbruder Marlon ass e puer Stonnen no der Gebuert gestuerwen.
Déi ganz Famill vun 12 Memberen huet an engem klengen Haus mat 2 Kummere gelieft.

## Um Spaweck

* Offiziell Internetsäit vum Michael Jackson
Moschee Mamer

D**'Moschee vu Mamer**, offiziell *Centre Culturel Islamique du Grand-Duché de Luxembourg [[a.s.b.l.]]*, op der Nummer 2 an der Arelerstrooss zu Mamer, ass e reliéist Gebaier vun der muslimescher Communautéit zu Lëtzebuerg.

## Geschicht
D'Moschee vu Mamer ass déi éischt Moschee, déi vun der muslimescher Communautéit zu Lëtzebuerg an engem Familljenhaus opgemaach gouf.

## Um Spaweck
* Websäit vun der Islamescher Communautéit Lëtzebuerg
Moschee Esch-Uelzecht

D**'Moschee vun Esch-Uelzecht**, offiziell **Associatioun islamique et culturelle du sud** op der Nummer 44 an der Lëtzebuerger-Strooss, zu Esch, ass e reliéist Gebai vun der muslimescher Communautéit zu Lëtzebuerg.

## Geschicht

## Um Spaweck
* Presentatioun op der Websäit vun der Islamescher Communautéit Lëtzebuerg
Arras

**Arras** ass eng franséisch Gemeng am Departement Pas-de-Calais an der Regioun Hauts-de-France.

Arras läit am Artois, um Zesummefloss vun der Scarpe an dem Crinchon, an huet eng Fläch vun 11,63&nbsp;km², op där ronn 41.000 Awunner, d*'Arrageois*, liewen.

## Geschicht

D'Gallier hunn d'Uertschaft *Nemetocenna* genannt, an d'Réimer hate se *Nemetacum* gedeeft. Méi spéit housch se Atrebatum. D'Atrebaten, waren e gallesche Stamm, deen hei seng Haaptstad hat, an dee mat zu deene leschte gehéiert huet, déi sech dem Julius Cäsar erginn haten. Den Numm *Arras* wier dovun ofgeleet.

D'Grofschaft Artois, an domat Arras, huet probéiert, sech tëscht de franséischen Noperen am Süden an den Habsburger am Norden ze behaapten, mä gouf schlussendlech 1654, ënner dem Louis XIV. definitiv franséisch. De Vauban huet dann och direkt eng Zitadell bei d'Stad baue gelooss.

Am Éischte Weltkrich ass d'Front iwwer den Hiwwele ronderëm Arras verlaf. Dowéinst gouf d'Stad an deene Joren uerg zerstéiert; si krut den Titel *Ville martyre*. Well d'Pläng vun den Haiser zanter dem 17. Joerhonnert versuergt gi waren, konnt d'Alstad awer nees wéi virdrun opgebaut ginn.

D'Université d'Artois huet do hiren Haaptsëtz.

## Wopen
Beschreiwung : *De gueules au lion d'or armé et lampassé d'azur, à l'écusson brochant en abime sur le tout aussi d'azur semé de fleurs de lys d'or brisé d'un lambel de gueules de trois pendants chargés chacun de trois petits châteaux aussi d'or rangés en pal.*

## Kuckeswäertes
* D'Grande-Place;
* D'Petite Place (haut Place des Héros) mam Stadhaus a sengem Beffroi (de Beffroi steet op der Unesco-Lëscht vum Weltkulturierwen);
* D'Kathedral an d'Klouschter Saint-Vaast;
* D'aachteckeg Victor-Hugo-Plaz mat engem Obelisk;
* D'Zitadell vum Vauban

## Bekannt Leit vun Arras
* Maximilien de Robespierre, deen do de 6. Mee 1758 gebuer ass;
* Mathieu vun Arras, en Architekt vu gotesche Kathedralen;
* Jean d'Arras, e mëttelalterlechen Dichter.

## Um Spaweck

* Offiziell Websäit vun der Stad
Pecorino

**Pecorino** ass en italieenesche Kéis, deen aus Schofsmëllech fabrizéiert gëtt.

Pecorino vum italienschen *pècora* (Schof) ass eng Kollektivbezeechnung fir verschidden Zorte vu Schofskéis mat engem Fettgehalt vun 48 Prozent an der Dréchemass.

## Zorten

### Pecorino romano

### Pecorino sardo

### Pecorino siciliano

### Pecorino toscano

### Pecorino di Filiano

## Um Spaweck
Interregnum

**Interregnum** (lat. "Zwëscheregierung") bezeechent eng Iwwergangsregierung oder den Zäitraum an deem et zu souenger komm ass; besonnesch a Walmonarchien d'Zäit tëscht dem Ofdanken, dem Ofsetzen oder dem Doud vun engem Regent an der Amtsopnam vu sengen Nofollger.

*Am Réimesche Räich d'Regierung vum Interrex.
*A Japan mat der Regentin Jingū an der Zäit vun 209 bis 270.
*An der Geschicht vun Däitschland zirka den Zäitraum nom Doud vum Konrad IV. bis zur Trounbesteigung vum Rudolf vun Habsburg (1254-1273), an där de Wilhelm vun Holland, Alfons vu Kastilien an de Richard Cornwall zwar als Kinneke gewielt waren, mä keng Herrschergewalt ausübe konnten. Dacks gëtt allerdéngs den Ufank vum Interregnum schonn 1250 fesgeluegt († Friedrich II.).
*An der Geschicht vun Éisträich d'Zäit tëscht dem Ausstierwe vun der männlecher Linn vun de Babenberger 1246 bis zur Wal vum Ottokar Přemysl 1256 zum éisträicheschen Herzog. D'Habsburger, déi no der Victoire vum Rudolf vun Habsburg an der Schluecht um Marchfeld 1278 un d'Muecht komm sinn, hunn awer d'Herrschaft vum Ottokar net unerkannt, dowéinst gëtt a ville Quellen och dës Zäit als Interregnum bezeechent.
*An Dänemark tëscht 1332 - 1340 nom Doud vum Christoffer II.
*D'Osmanescht Interregnum tëscht 1402 a 1413.
*An der Geschicht vu Portugal d'Zäit tëscht dem Ausstierwe vum Haus Burgund an der Trounbesteigung vum João vun Avis, 1383 bis 1385.
*An der Geschicht vun Aragón d'Zäit tëscht dem Doud vum Martin I. an der Trounbesteigung vum Ferdinand I. (1410-1412)
*An der kathoulescher Kierch d'Sedisvakanz.

## Fir ze liesen
*Ernst Kantorowicz: *The King's Two Bodies. A Study in Mediaeval Political Theology*, Princeton University Press, 1957
*Ernst Kantorowicz: *Les deux corps du roi. Essai sur la théologie politique au Moyen Âge*, Gallimard, Bibliothèque des histoires, iwwersat aus dem Englesche vum Jean-Philippe Genet an der Nicole Genet, 1989, 634 Säiten
Gare Méchela

D**'Gare vu Méchela** ass eng Gare vun der Lëtzebuerger Eisebunn. Se läit südëstlech vun der , tëscht der Strooss *Op der Gare* an dem *Kierfechtswee* an der Sektioun Méchela vun der Gemeng Buerschent.

D'Gare Méchela läit tëscht der Gare Ettelbréck an der Gare Giewelsmillen a gehéiert zur Linn Lëtzebuerg - Ettelbréck - Ëlwen - Gäilech (*Gouvy*) - (Léck - Liers) vum CFL-Zuchreseau. Se huet e gratis Park & Rail-Parking, 2 Chargy-Bornen an 3 speziell Parkplaze fir Leit mat reduzéierter Mobilitéit. Seng Capacitéit gouf 2021 op 65 Plazen erhéicht. Vëloe kann een an enger Bikebox ënnerdaach stellen.

## Zich déi an der Gare halen
(Stand: Februar 2025)
### Linn Lëtzebuerg ↔ Ettelbréck ↔ Ëlwen ↔ Gäilech
#### Richtung Norden

#### Richtung Süden
Jeeweils an der entgéintgesater Richtung wéi an der Tabell uewendriwwer.

## Kuckt och
* Lëscht vun den CFL-Garen
* CFL-Zuchreseau

## Um Spaweck

* Praktesch Informatiounen iwwer d'Gare Méchela op der CFL-Websäit
* D'Gare Méchela op der Websäit "rail.lu"
* D'Gare Méchela op der Websäit vu Spoorgroep Luxemburg
Amiens

D'Stad **Amiens** (Postcode 80000) ass d'Prefecture vum franséischen Departement Somme an der Regioun Hauts-de-France. Se huet eng Fläch vu knapps 50 km² an eng 135.000 Awunner.

Amiens ass Bëschofsëtz an Universitéitsstad.

## Geschicht

D'Géigend, wou haut Amiens ass, war schonn an der Alsteenzäit bewunnt. Virun de Réimer hunn do Kelte gewunnt, déi hir Siidlung *Ambiani* genannt hunn (wouraus den haitegen Numm sech entwéckelt huet). D'Réimer goufen hir den Numm *Samarobriva* (lat.: Bréck iwwer d'Somme) an hu se zu enger vun de wichtegste Stied an der Provënz Belgica ausgebaut. Den Amphitheater hat Plaz fir 15.000 Leit. Am 5. Joerhonnert gouf Amines zu enger Festung ausgebaut, där gréisster nërdlech vun den Alpen.

Vum 18. Joerhonnert u war Amiens e wichtegen Industriesite, besonnesch vun der Duchindustrie. Am Éischten, mä virun allem am Zweete Weltkrich, goufen Deeler vun Amiens zerstéiert.

## Kuckeswäertes

* D'gotesch Kathedral Notre-Dame vun Amiens, déi wéinst hirer Schéinheet op der Unesco-Lëscht vum Weltkulturierwe steet; 
* de Beffroi;
* den *Tour Perret*, en 100&nbsp;m héije Wollekekrazert, bis 1962 deen héchste vu Westeuropa. 
* d*'Hortillonnages*, eng fréier Supp bei der Stad vun 300 ha, déi vu Kanäl duerchzu gëtt, an op där kleng Gäert a Parken ugeluecht sinn;

## Bekannt Leit
* Den Astronom Jean Baptiste Joseph Delambre an de Staatspresident Emmanuel Macron sinn do gebuer.
* De Jules Verne huet eng Zäit laang do gelieft, ass do gestuerwen a läit och do begruewen.

## Um Spaweck

* Offiziell Säit vun der Stad Amiens
Beauvais (Oise)

**Beauvais** ass d*'Prefecture* vum franséischen Departement Oise an der Regioun Hauts-de-France. 
## Geschicht
Den Numm vun der Stad geet zeréck op de gallesche Stamm vun de Bellovaquen. Ënner de Réimer huet se *Cæsaromagnus* geheescht.

Am Zweete Weltkrich gouf Beauvais, dat eng Rangéiergare hat, zu 80&nbsp;% zerstéiert. Just wéineg Haiser aus dem Mëttelalter an der Renaissance-Zäit sinn erhale bliwwen.

D'Stad Beauvais déi am Joer 2003 am Kader vun der *Année européenne du handicap* als *Ville pilote* ausgesicht gi war, huet duerno ee grousse Programm opgestallt fir behënnerte Persounen d'Liewen an der Stad sou agreabel wéi nëmme méiglech ze maachen

## Jumelagen
Beauvais ass mat 3 Stied jumeléiert:

* Maidstone, an der Grofschaft Kent zanter 1961
* Witten, a Rheinland-Pfalz zanter 1975
* Setubal, op der *Costa d'Azul* a Portugal zanter 1982

Et ass och an zwou Partnerschaften engagéiert an zwar:

* Dej a Rumänien zanter 1995 
* Tczew a Polen zanter 2003
## Kuckeswäertes
*Kathedral Saint-Pierre zu Beauvais

## Um Spaweck
Senlis (Oise)

**Senlis** ass eng franséisch Gemeng am Departement Oise, an der Regioun Hauts-de-France. Op enger Fläch vu 24,05&nbsp;km² wunne 17.192 Awunner (1999).

Senlis gouf, well et gënschteg op enger Kräizung louch, vun de Réimer als *Augustomagus* gegrënnt. Am 3. Joerhonnert gouf, fir et zer verdeedegen, e 4 Meter héije Rempart gebaut, vun deem haut nach Reschter ze gesi sinn. Duerno gouf Senlis Kinneksstad: den Hugues Capet gouf hei 987 zum Kinnek gewielt. E Palais gouf gebaut, d'Stad krut eng nei Stadmauer, an 1191 gouf d'fréigotesch Kathedral Notre-Dame, un där 1153 ugefaange gouf, ze bauen, ageweit. Se krut am 13. Joerhonnert en Tuermopsaz an am 16., no engem Feier, en héichgotescht Queeschschëff.

Och kuckeswäert sinn d'Probstei St. Maurice, d'Kapell Saint-Frambourg, d'Stadhaus an d'Privathaiser aus dem 17. an 18. Joerhonnert.

## Um Spaweck
Jean-François Revel

De **Jean-François Revel**, gebuer als *Jean-François Ricard* den 19. Januar 1924 zu Marseille a Frankräich, a gestuerwen an der Nuecht vum 29. op den 30. Abrëll 2006 am Spidol *Kremlin-Bicêtre* no bei Paräis, war e Mann vun der Fieder; als Philosoph, Schrëftsteller a Journalist war hien iwwer Joerzéngten ee vun de liewegsten *Denker* an der franséischer Intellektuellenzeen.

Seng zweet Fra war d'Schrëftstellerin Claude Sarraute, d'Duechter vun der Nathalie Sarraute.

## Um Spaweck
Boris Fraenkel

De **Boris Fraenkel**, gebuer den 10. Januar 1921 zu *Danzig*, dem haitege Gdańsk a Polen, a gestuerwen den 23. Abrëll 2006 zu Paräis, war e politeschen Denker, Zionist an Trotzkist.

## Säi Liewen
De Boris Fraenkel huet sech den 23. Abrëll 2006 zu Paräis d'Liewe geholl. Hien huet sech vun enger Bréck an d'Seine geworf.

## Seng Intellektuell Karriär

## Den Outing vum Lionel Jospin

## Seng literaresch Aarbecht
John Maynard Keynes

Den **John Maynard Keynes,**, gebuer de 5. Juni 1883 zu Cambridge, a gestuerwen den 21. Abrëll 1946 zu Firle am Ost Sussex, war en englesche Mathematiker an Ekonomist.

Hie gëtt als ee vun de bedeitendsten Ekonomisten ugesinn an huet dem Keynesianismus, enger Richtung an der Ekonomie, säin Numm ginn.
## Um Spaweck

*  Keynes and the Crisis of Capitalism De Robert Skidelsky, Ekonomist a Biograph vum Keynes, iwwer deem seng Theorien. (video)
Narziss (Mythologie)

Den **Narziss** (gr. Νάρκισσος; *Nárkissos* oder lat. *Narcissus*) war an der griichescher Mythologie de schéine Jong vum Flossgott Kephisos an der Nymph Leiriope.

Den Narziss war zwar schéin, mä agebilt an huet eng Rei Nymphen déi an hie verléift waren zeréckgewisen, sou z.&nbsp;B. och d'Echo. Enges Daags wéi hie beim Waasser drénke wollt, huet hie sech a säin eegent Spigelbild verléift. Wärend Deeg ass e beim Waasser sëtze bliwwen an huet beklot dat säi Spigelbild an hien net kéinten zesummekommen, bis den Narziss schlussendlech gestuerwen ass. No sengem Doud si kleng wäiss Blumme fonnt ginn, déi vun do u säin Numm gedroen hunn.

## Kuckt och
* Narziss (Botanik)
* Narzissmus

## Um Spaweck
Kierch Schéimerech

D**'Kierch vu Schéimerech** steet um Kierfecht vu Kielen a gëtt nëmmen nach als Morgue gebraucht.

De 26. Juni 1935 gouf se zesumme mam Kierfecht op der Lëscht vun de klasséierte Monumenter als *nationaalt Monument* agedroen.

## Geschicht
### Éischt Kierch
Am Joer 983 gëtt eng Kierch zu Schéimerech fir d'éischt ernimmt. Si war dem Hl. Andreas geweit. D'Kierch ass am Joer 1562 ofgerappt ginn.

### Déi nei Kierch
No 1562 ass eng nei Kierch gebaut ginn, déi vu 1688 bis 1693 restauréiert gouf. Am Joer 1905 ass d'Kiercheschëff ofgerappt ginn, just de Chouer an d'Sakristei si stoe bliwwen. Wëll de Kierfecht vu Kielen ëm d'Kierch läit, gëtt de Rescht vun der Kierch haut als Morgue gebraucht.

## Kierch vu Bannen
An der Morgue steet nach en Altor am Barockstil.

## Kuckt och
* Lëscht vun den nationale Monumenter an der Gemeng Kielen
* Lëscht vu reliéise Gebaier zu Lëtzebuerg
* Schéimerech

## Um Spaweck

* D'Kierch an de Kierfecht (Artikel vun der Kulturkommissioun vu Kielen)
Alain Kleeblatt

Den **Alain Kleeblatt**, gebuer den 23. Juli 1955 zu Esch-Uelzecht, war e lëtzebuergesche Journalist an duerno parlamentareschen Attaché vun der ADR. An der Pensioun produzéiert hie Videodocumentairen ënner dem Logo 4K Films Lux.

## Säi Liewen
Als Jong vum Mimi a Jules Kleeblatt wiisst hien zu Esch op a mécht en Deel vu sengem Secondaire Baaschtnecher Kolléisch, wou en och am Internat war.
 
Mat 15 Joer geet en op d'Eisebunn als *élève d'exploitation*, schafft an de Garë vun Esch, Beetebuerg, Diddeleng, Bierchem a Bieles.

Nieft sengem Beruff als Eisebunner schafft hien als Korrespondent fir de *[[Le Républicain Lorrain|Républicain Lorrain]]*, souwuel an der Lokalrubrik wéi och am Sport (Autosport, Motocross, Kampfsportarten).

Spéider entdeckt en de Computer, schreift Comptabilitéits- a Paieprogrammer a grënnt seng eege Firma Softlux déi bis zu fënnef Leit beschäftegt.

Wéi d'Firma 1999 an d'Bréch geet, geet hien haaptberufflech bei de *Républicain Lorrain*, a wiesselt du bei de *[[Le Quotidien]]* wéi deen am Hierscht 2001 gegrënnt gouf.

Am *Républicain Lorrain* a spéider am *Quotidien* schreift den Alain Kleeblatt haaptsächlech iwwer Politik a Soziales. Am *Quotidien* hat en och eng reegelméisseg Autossäit (all Mëttwoch).

Hie war Member vum *[[Syndicat des journalistes - Luxembourg]]* a Member vum *[[Conseil de presse]]*.

Vum Dezember 2010 u bedreift en um Spaweck eng Publikatioun op Lëtzebuergesch iwwer Motoen, wou en och d'Missioun vum Chefredakter vu moto-online.lu iwwerholl hat.

An der Pensioun geet en als "Auditeur libre" a Coursen an der Geschicht an an der Lëtzebuerger Sprooch. Duerno mécht en eng Formatioun als Touristeguide fir de Süden (ORT Redrock) an den Zentrum (ORT Guttland).

An der Pensioun féiert hien seng Leidenschaft fir Journalismus weider mat engem selbstännege Youtube-Kanal mat Dokumentatiounen iwwer Evenementer zu Lëtzebuerg, vun Auto bis Zäitzeien iwwer Concerten.

Hien ass Papp vun zwee Kanner, dem Sven an dem Angie, war e Motosgeck an elo en Oldtimerfan. Hien ass ausserdeem e Baha'i.

## Um Spaweck
* Websäit vum Alain Kleeblatt
John Kenneth Galbraith

Den **John Kenneth Galbraith**, gebuer de 15. Oktober 1908 zu Iona Station um Erieséi, a gestuerwen den 29. Abrëll 2006 zu Cambridge am Massachusetts, war en Ekonomist, Sozialkritiker, Presidenteberoder, Schrëftsteller an Diplomat. De Galbraith war ee vun den Ekonomisten, déi de gréissten Afloss am 20. Joerhonnert haten. Als Keynesianer a Lënksliberalen huet hie sech säi ganzt Liewe fir eng Stäerkung vun de staatlechen Institutiounen a fir d'Stimulatioun vun der Nofro agesat.
 
## Biographie
Säi Papp war Schoulmeeschter a Mataarbechter vun enger regionaler, ëffentlecher Verwaltung (county). De Galbraith huet zu Ontario studéiert, a mam Grad vum Bachelor of Science (B.Sc.) 1931 säi Studium ofgeschloss. Duerno huet hien 1933 op der Universitéit vu Kalifornien de Master of Science-Titel kritt (M.Sc). Hien huet am International House zu Berkeley gelieft a krut 1934 vun der Universitéit vu Kalifornien zu Berkeley de PhD-Titel. Als jonken Keynesianer war hien um President Roosevelt sengem New Deal-Wirtschaftsprogramm fir d'Beliewe vun der amerikanescher Wirtschaft bedeelegt. 1937 krut hien déi US-amerikanesch Nationalitéit, an huet vun 1939 un, op der Princeton Universitéit geschafft.

1949 gouf de Galbraith Professer fir Wirtschaftswëssenschaften zu Harvard an huet do bis zu senger Pensioun am Joer 1975 enseignéiert. 
 
Den John F. Kennedy, deen de Galbraith aus senger Studienzäit zu Harvard kannt huet, huet sech vun him vun 1952 un als Senator berode gelooss. Wéi de Kennedy US-President gouf, huet hien de Galbraith 1961 als Ambassadeur an Indien geschéckt, wou hien och bekannt indesch Politiker a wirtschaftspolitesche Froe berot huet.

Duerno, huet hien ënner dem President Johnson seng Beroderaktivitéit erëm an Amerika opgeholl. Et koum allerdéngs tëscht deenen zwéin zu Differenzen an der Fro vum Vietnamkrich, soudatt de Galbraith 1965 säin Hutt geholl huet. Déi spéider US-Presidenten Carter a Clinton hunn och grousse Wäert op dem Galbraith säi wirtschaftspolitescht Urteel geluecht.

De Galbraith war ee vun de wéinege Wirtschaftstheoretiker, deen der Ëffentlechkeet komplex Theemen an enger einfacher Sprooch duerstelle konnt. Als Editeur vum Wirtschaftsmagazin Fortune vun 1943 bis 1948, huet hien och Bicher a Buchkritike geschriwwen. De Galbraith war ganz produktiv an huet iwwer 50 Bicher a méi wéi 1.100 Artikelen geschriwwen.

## Seng wichtegst Publikatiounen
* *A Theory of Price Control (1952)* (lëtz.:Eng Theorie iwwer d'Kontroll vun de Präisser)
* Säi bekanntst Buch: *The Affluent Society (1958)*, (letz.: D'Gesellschaft am Iwwerfloss)

## Kuckt och
* John Maynard Keynes

## Um Spaweck
* Ausféierlech Biographie
Heesbech

D**'Heesbech** ass e Waasserlaf am Éislek an en Niewefloss vun der Sauer.

Si entspréngt op 462 Meter (NG-L) am Lieu-dit "Heesbechdellt" zu Eschduerf.

Si ass ~ 2,880&nbsp;km laang a fléisst an nërdlecher Richtung.

Op 260 Meter iwwer NN leeft si am Heischtergronn an d'Sauer.

Niewebaach: Dickeschbur.

## Kuckt och
Woschenterbaach

D**'Woschenterbaach** ass e Waasserlaf am Éislek an en Niewefloss vun der Sauer.

Si entspréngt op 429 Meter (NG-L) um Flouer „Blankeschdällchen“ bei Heischent.

Si ass ronn 2.540&nbsp;m laang a fléisst an nërdlecher Richtung.

Op 255 Meter iwwer NN leeft s'um Flouer „Riitgen“ an d'Sauer.

## Kuckt och
Dickeschbur

D**'Dickeschbur** ass e Waasserlaf am Éislek an eng Niewebaach vun der Heesbech.

Si entspréngt op 449 Meter um Lieu-dit "Dickeschbur" bei Heischent.

Si ass ~ 1,470&nbsp;km laang a fléisst an nërdlecher Richtung. Ausser enger Bächelchen déi duerch de *Buregronn* vun Heischent erfort kënnt huet se keng Niewebaach.

Op 292 Meter leeft s'an d'Heesbech.

## Kuckt och
Toodler Baach

D**'Toodler Baach** ass eng Baach am Éislek an der Gemeng Heischent. Et ass e rietsen Niewefloss vun der Sauer.

Si entspréngt an enger Héicht vu 472 Meter um Flouer *Glötter* bei Heischent.

Si ass zirka 1,950&nbsp;km laang a fléisst an nërdlecher Richtung.

Op 248 Meter leeft se op der Toodlermillen an d'Sauer.

## Kuckt och
Boukelsser Baach

D**'Boukelsser Baach** ass e Waasserlaf am Éislek an en Niewefloss vun der Sauer.

Si entspréngt op 469 m um *Lieu-dit* "Wäissesteen" bei Géisdref.

Si ass ~ 2,830&nbsp;km laang a fléisst laanscht Boukels an ëstlecher Richtung.

Op 243 m leeft se bei der Boukelsser Millen an d'Sauer.

Niewebaachen: Déilerbaach, Rolbaach.

## Kuckt och
Noyon

**Noyon** ass eng franséisch Gemeng am Departement Oise, an der Regioun Hauts-de-France.

Noyon läit am Dall vun der Oise, um Säitekanal vun der Oise an um Canal du Nord.
## Geschicht
Noyon war schonn zu der Zäit vun de Gallier bewunnt. Et war eng staark befestegt Stad, soudatt 531 de Bëschof Medardus säi Sëtz vu Vermand dohi verluecht huet.

Zu Noyon goufen 768 de Karel de Groussen, an den 19. August 987 de Kapetenger Hugues Capet zum Kinnek vun de Franke gewielt.

Den 13. August 1516 gouf do en Traité tëscht dem François Ier an dem Karel V. ënnerschriwwen, an deem Frankräich Mailand zougesprach krut, mä Neapel huet missen opginn.

Am Éischten an am Zweete Weltkrich huet Noyon staark ënner der däitscher Besatzung ze leide gehat.

## Kuckeswäertes
* D'Kathedral am spéitromanesche Stil
* d'Bistumsbibliothéik

## Bekannt Leit
* Jean Calvin, deen do gebuer ass.

## Um Spaweck

* Offiziell Websäit vun der Stad Noyon
Leo Wagener

De **Leo Wagener**, gebuer den 12. Abrëll 1962 zu Ettelbréck, ass e lëtzebuergesche kathoulesche Geeschtlechen.

Hie staamt vun Houschent a gouf den 2. Juli 1988 geweit.

De Leo Wagener war vum 1. September 1988 bis den 1. September 1990 Kaploun zu Dikrech. 1988 gouf hie bäigeuerdenten Aumônier vun der Lëtzebuerger Landjugend. Vun 1991 bis 2006 war hie Paschtouer zu Steebrécken an duerno, vun 2006 bis 2014, zu Bouneweg/Hamm. De Leo Wagener war och vun 1991 un Aumônier vun der Landjugend. 1992 gouf en nach Diözees- a Jugendséilsuerger.

Den 18. Februar 2015, nodeems den Erny Gillen als Generalvikar zeréckgetruede war, huet den Äerzbëschof vu Lëtzebuerg Jean-Claude Hollerich de Leo Wagener zum neie Generalvikar ernannt.

Am Juli 2019 gouf de Leo Wagener vum Poopst Franziskus zum Weibëschof genannt, eng Funktioun déi et bis dohin zanter der Grënnung vun der Diözees Lëtzebuerg am Joer 1879 nach net gouf. Hie gouf den 29. September 2019, um 15 Auer an der Kathedral geweit

## Um Spaweck
Haupeschkierch zu Steebrécken

D**'Haupeschkierch zu Steebrécken** ass eng kathoulesch Kierch, déi zur Par Monnerech-Schëffleng-Steebrécken Notre-Dame-de-l'Évangile, zum Dekanat Süden-West an zu der Gemeng Monnerech gehéiert.

De Patréiner vun der Kierch ass den hellegen Haupert, deem säi Fest den 3. November gefeiert gëtt. Niewepatréinesch ass d'helleg Lucia.

Se steet op der  (*Grand-Rue*) um Eck mat der *rue de l'École*. Nieft der Kierch ass de Kierfecht ugeluecht.

Zur fréierer Par Steebrécken gehéiert ausser der Parkierch vu Steebrécken och nach d'Kapell vu Biergem.

## Geschicht
1737 gouf zu Steebrécken eng nei Kapell gebaut a well Steebrécken 1808 zu enger eegestänneger Par ernannt gi war, gouf se de 26. August 1847 als Parkierch konsekréiert. Well d'Kapell ze kleng gi war, gouf se vun 1852 bis 1855 duerch den Ubau vun engem neie Kiercheschëff un deen alen Altorraum vergréissert.

Vun 1996-1997 gouf d'Kierch ënner der Leedung vum Architektebüro Jim Clemes komplett renovéiert. Déi kënschtleresch Aarbechte si vum Ady Deville ausgefouert ginn. Den 9. November 1997 ass den neien Altor konsekréiert ginn.

## D'Paschtéier vun der Par Steebrécken

* Johann Leonhard Molitor (1808-1809)
* Corneille Funck (1809-1814)
* Jakob Reichling vu Garnech (1814-1851)
* Nik. Heinen vu Conter (1851-1855)
* Mathias Schwebach vu Platen (1855-1856)
* Peter Hemmer vu Réiden op der Atert (1856-1862)
* Heinrich Lentz vu Weiler zum Tuer (1862-1870)
* Nik. Ries vu Gonnereng (1870-1877)
* Nik. Engelding vun Noumer (1877-1899)
* Alfons Schock vu Gréiwemaacher (1899-1913)
* Michel Molitor vu Bech-Maacher (1913-1933)
* André Schmit vu Gréiwemaacher (1933-1949)
* Aloyse Meyris vu Baastenduerf (1949-1956)
* Albert Jungels vun Diddeleng (1956-1987)
* Raymond Streveler vu Keel (1987-1990)
* Leo Wagener vun Houschent (1990-2006)
* François Terzer (2006-2018)
* Charles Bremer (2018-)

## Literatur
* Paroisse Saint Hubert, 1998, *150 Joer Poarkiirch Steebrécken: 1847-1997*, 147 S., Impr. St. Paul

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren

## Um Spaweck

* Websäit vum Parverband Schëffleng-Monnerech
* D'Kierch op der Websäit vum Parverband Schëffleng-Monnerech
Conservatoire vum Norden

De **Conservatoire vum Norden**, offiziell **Conservatoire de musique du Nord**, och nach *Conservatoire du Nord* an *CMNord* genannt, ass eng Museksschoul mat enger Schoul zu Dikrech an enger zu Ettelbréck.

## Geschicht

De Conservatoire vum Norden ass am Joer 2002 aus der Fusioun vun de Museksschoul vun Ettelbréck an Dikrech entstanen. Den Dikrecher Conservatoire ass 1894 vum Schoulmeeschter Pierre Olinger gegrënnt ginn, wärend et de Conservatoire vun Ettelbréck schonn zënter 1854 gëtt.

Duerch en Arrêté grand-ducal vum 5. Juli 2002 gouf dësen Zesummeschloss an d'Schafe vum Gemengesyndikat mat dem Numm *[[Syndicat intercommunal pour l'organisation et la gestion d'un établissement d'enseignement musical]]* dekretéiert, deen d'Gestioun vum Conservatoire iwwerhëlt.

De Centre des arts pluriels Edouard-Juncker gouf 2000 un d'Gebai vum Conservatoire vum Norden ugebaut.

2014/2015 waren 1.400 Museksschüler Conservatoire vum Norden ageschriwwen. Si si vu 64 Enseignante betreit ginn.

## Ensembelen aus dem Conservatoire vum Norden
* den *Orchestre symphonique* ënner der Leedung vum Martin Elmquist
* den *Ensemble symphonique* ënner der Leedung vum Norbert Colling
* den Ensemble vocal du CMNord ënner der Leedung vum Martin Folz

## Kuckt och
* Museksschoulen zu Lëtzebuerg

## Um Spaweck
* Websäit vum Conservatoire de musique du Nord (CMNord)
Conservatoire vun der Stad Lëtzebuerg

De **Conservatoire vun der Stad Lëtzebuerg** (fr: *Conservatoire de la Ville de Luxembourg*) ass eng Museksschoul zu Märel.

## Geschicht

Duerch e Gesetz vum 22. Mee 1902, dat d'Schafe vun engem Museksconservatoire an der Stad Lëtzebuerg betraff huet, an dem *Arrêté Grand-Ducal* dozou vum 11. Mäerz 1904 gouf de legale Kader fir de Conservatoire gesat. Ma eréischt 1906 gouf de Conservatoire gegrënnt, an dat mat Hëllef vun engem Don vun der Madame Eugénie Dutreux-Pescatore. D'Gebai war deemools op 14 – 16 an der Hossegässel, am fréiere Refuge vun der Abtei Orval, a war grouss genuch fir ongeféier 300 bis 400 Schüler. Den éischten Direkter war de Belsch Victor Vreuls.

Nom Zweete Weltkrich ass d'Zuel vun de Schüler an d'Luucht gaangen, a schonn an der Mëtt vun den 1960er Jore gouf dovu geschwat, a méi grouss Raimlechkeeten ze plënneren, mä et sollt bis 1984 daueren, bis an dat neit Gebai um Geesseknäppchen geplënnert konnt ginn.

Dëse Gebaierkomplex (dee, wéi säi Virgänger, de Spëtznumm *Quatsch* huet) ass vun den Architekte Robert Heintz-Sturm a Conny Lentz, dt-8 Planungsgruppe a Büro Bussmann & Haberer. De Concerts-Sall huet eng Westenfelder-Uergel.

Vu Mëtt 2025 bis Enn 2026 soll de groussen Auditorium renovéiert ginn. D'Sëtzer an d'Teppecher ginn nei gemaach, an och de Parquet, d'Akustikspanneauen an d'Metallstrukture sollen opgefrëscht ginn. Weider kommen nei technesch Raim bäi. D‘Aarbechte sollen eng 11 Milliounen Euro kaschten.

## Léierbetrib

2021 goungen eng 3.800 Elèven an de Consevatoire. 170 Enseignante hunn do ronn 7.000 Coursen d'Woch ginn.

Direkter ass zanter dem 1. September 2011 de Marc Meyers.

### Direkteren
* 1906 - 1926: Victor Vreuls
* 1927 - 1940: Lucien Lambotte
* 1940 - 1944: Hans Herwig
* 1944 - 1953: Lucien Lambotte
* 1953 - 1953: Richy Muller (*directeur ff*)
* 1953 - 1959: Walter Kolneder
* 1959 - 1965: Jean-Pierre Schmit (*directeur ff*)
* 1965 - 1989: Josy Hamer
* 1989 - 1995: Roland Hensgen
* 1995 - 2011: Fernand Jung
* 2011 - 2026: Marc Meyers

## Literatur
* *100e anniversaire du Conservatoire de Musique de la Ville de Luxembourg*. Luxembourg 2006.

## Kuckt och
* Museksschoulen zu Lëtzebuerg
## Um Spaweck

*Websäit vum Stater Conservatoire
Mozilla Firefox

De **Mozilla Firefox** ass en Open-Source-Browser fir um Internet ze surfen. De Programm baséiert op Gecko, e Module fir d'generéiere vun enger Internetsäit, op deem och schonn den Netscape Navigator baséiert war.
## Geschicht
Am Joer 2002 hunn d'Entwéckler vu Mozilla decidéiert och eng verklengert Versioun vum Mozilla-Browser ze programméieren. Am Géigesaz zu dëser, besteet de Firefox just aus engem Browser. Sämtlech aner Funktionalitéiten, wéi integréiert e-mail Software goufen ewechgelooss.

Am Dezember 2006 ass déi zweet Versioun vun dësem Programm erauskomm. D'Versioun 3.0 ass am Juni 2008 erauskomm an d'Versioun 3.5 war am Juni 2009 fäerdeg.

## Den 2te Browser-Krich
Nodeem Microsoft mat sengem Internet Explorer sech géint den Netscape Navigator duerchsetze konnt an eng Monopolstellung ageholl huet, gouf dëse Programm praktescht net méi erneiert.

Aner Software, wéi de Mozilla oder Opera, hu lues a lues nei Saachen agefouert. Déi am meeschte bekannten Neierung ass warscheinlech *tabbed browsing*. Wärend dës alternativ Browseren awer keen nennenswäerte Succés haten, konnt de Firefox selwer, no verschidden Estimatiounen, bis zu 20 Prozent vum Maart anhuelen. An Europa ass de Browser weesentlech méi am Gebrauch wéi an Amerika.

Nom Succès vum Firefox, huet Microsoft reagéiert. Mat der Versioun 7, huet dem Bill Gates seng Firma déi Neierungen integréiert déi aner Browser schonn zanter laangem ubidden. En plus wierkt déi nei Versioun éischter wéi eng Kopie vum Firefox. Dës nei Versioun ass net méi op déi selwecht Manéier am Windows integréiert. Doduerch gëtt de ganze System méi sécher.

Bei Sécherheetsproblemer brauch Microsoft generell e puer Deeg fir kritesch Problemer ze behiwwen, wärend dëst bei Mozilla dacks nëmmen e puer Stonnen dauert.

## Mozilla Thunderbird
Nom Succés vum Firefox, huet Mozilla och decidéiert en eegestännegen E-mail Client, de *Thunderbird* z'offréieren.

## Um Spaweck
* Mozilla Corporation
* Fondatioun Mozilla
Luke Haas

De **Lucien Haas**, besser bekannt als **Luke Haas**, gebuer de 17. Mee 1949 zu Esch-Uelzecht, a gestuerwen de 14. Dezember 2015, war e lëtzebuergesche Rockmuseker an a sengem Beräich zemools am Süde vum Land bekannt.

Donieft hat de Luke Haas sech och en Numm als Chronist souwuel vun de lëtzebuergescher Rockmusek, wéi och vun der lëtzebuergescher Comiczeen gemaach. Hien huet selwer och verschidde Comics gezeechent a fir däitsch Comic-Editeuren Iwwersetzungen aus dem Franséische gemaach.

## Discographie
* 1986 One good man (Vinyl Single) Luke Haas Gang
*1993,...so long (Album)
* 1995, The Luke Haas Story 1969 - 1995 (Album)
* 1998, Same Old Story (EP)
* 2010, Hannergedanken? (Album)
* 2013, About Love (Album)

## Wierker
* Haas, Luke, 1982, Luxemburgs Rock Story (1959-1982), Éditions John Schmit, Capellen, 160 S.
* Haas, Luke, 1988, Lëtzebuerger Rocklexikon, Éditions Phi, 190 S.
* Haas, Luke, 1995, Lëtzebuerger Rocklexikon II (1987-1994), 176 S.
* Haas, Luke, 2007, Comics in, aus und über Luxemburg, Éditions Schortgen (Chronik), 378 S., ISBN 978-2-87953-046-8

## Um Spaweck

* Interview vum November 2006 um Uelzechtkanal
Kierch Kaalmes

D**'Kierch zu Kaalmes** war eng kathoulesch Kierch, déi bis zu hirer Entweiung am Abrëll 2025 zur Par Äischdall-Helpert Saint-Willibrord am Dekanat Zentrum an zu der Gemeng Sëll gehéiert huet.

De Patréiner war den hellegen Antonius de Klausener, deem säi Fest de 17. Januar gefeiert gëtt.

D'Gebai steet zentral an der Uertschaft an der Haaptstrooss, dem CR301.

Zur fréierer Par Simmer hunn ausser der Filialkierch zu Kaalmes och nach d'Parkierch vu Simmer an d'Kapell vun Iener gehéiert.

## Geschicht
Am Joer 1856 ass mam Bau vun der Kierch vu Kaalmes ugefaange ginn fir e méi klenge Bau z'ersetzen deen awer op enger anerer Plaz stoung. Den Altor vun der aler Kierch gouf iwwerholl an déi nei. D'Kierch gouf am Joer 1859 konsekréiert.

1911 krut d'Kierch nei Fënsteren a 1997 gouf se restauréiert.

## Lëscht vun de Kapléin, déi zu Kaalmes gewierkt hunn
* Albert Becker, Kaploun zu Kaalmes 03.02.1945 (†)
* Nic Dostert, Kaploun zu Kaalmes 04.04.1945

## Klacken
D'Klacke vun der Kaalmesser Kierch lauden am Schlagtoun mi bémol an do dièse oder och dis* an cis* genannt.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vum Parverband St. Willibrord Helpert
* D'Kierch op der Websäit vum Parverband St. Willibrord Helpert
* D'Fënstere vun der Kierch vu Kaalmes op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kirche Calmus 02.jpg|D'Kierch aus Südoste gesinn
Kirche Calmus 03.jpg|Den Altor
Kirche Calmus 04.jpg|Banneraum mam Chouer
Kirche Calmus 05.jpg|Banneraum mam Duxall
Lëscht vun de chrëschtlechen Hellegen/N

D**'Lëscht vun de chrëschtlechen Hellegen** besteet aus enger alphabetescher Opstellung vu Persounen, déi vun der chrëschtlecher Konfessioun als séileg oder helleg veréiert ginn.

Well dës Lëscht relativ grouss ass, ass se den Ufanksbustawe vun de Séilegen an Hellegen no opgespléckt ginn.

A -- B -- C -- D -- E -- F -- G -- H -- I -- J -- K -- L -- M -- **N** -- O -- P -- Q -- R -- S -- T -- U -- V -- W -- X -- Y -- Z

* Nahum vun Ochrid
* Natalia vu Cordoba
* Nazarius (Saint Nazaire)
* Nereus
* Niels Stensen
* Nikasius vu Reims
* Nikodemus
* Nikolaus Cabasilas
* Nikolaus de Groussen
* Nikolaus vun der Flüe
* Nikolaus vu Myra
* Nilus de Jéngeren
* Norbert vu Xanten